ઉત્પાદકો તથા ફર્સ્ટ સ્ટેજ-સેકન્ડ સ્ટેજ ડીલરો અને નિકાસકારો માટે સ્પષ્ટતા કરતાં નીચે મુજબના છ કિસ્સાઓને ગંભીર ગુના ગણવામાં આવશે તેમ જણાવવામાં આવ્યું છે : (૧) માલને કર ભર્યા વગર તથા સેન્ટ્રલ એક્સાઈઝ ઈનવોઈસ વગર કાઢવો, (૨) માલની ખરી કિંમત માલ પરના કરની આકારણી કરવા નહીં દર્શાવી માલ કાઢવાની પ્રવૃત્તિ, વેચાણ કિંમતનો અમુક ભાગ પોતે અથવા બીજી વ્યક્તિ દ્વારા મેળવી આ રકમ કાયદેસરના ચોપડામાં નહીં બતાવવાનાં કિસ્સાઓનો પણ એમાં સમાવેશ થાય છે, (૩) માલ મેળવ્યા વગર ફક્ત કર ચુકવણી દર્શાવતાં દસ્તાવેજો મેળવી તેના આધારે સેનવેટ ક્રેડિટ લેવાના કિસ્સામાં, (૪) માલની સાથે આવતાં દસ્તાવેજ સાચાં નહીં હોવાની જાણકારી હોવા છતાં આવા દસ્તાવેજોના આધારે સેનવેટ ક્રેડિટ લેવાની પ્રવૃત્તિ, (૫) માલ આપ્યા વગર ફક્ત કરની ચુકવણી અંગેની ઈનવોઈસ આપવાના કિસ્સા, (૬) એક્સાઈઝ ડયૂટી ભરાયેલી હોવાનું દર્શાવતી ઈનવોઈસ કે અન્ય દસ્તાવેજો ખરાં નહીં હોવાની જાણકારી હોવા છતાં આવાં દસ્તાવેજોનાં આધારે રિફંડ કે રિબેટ માટે દાવો કરવો.